Kontakt Kundeser- 


Farligt gods (ADR) 


postnord 


Du kan sende farligt gods, hvis du har en særlig aftale med PostNord. 


Det er dit ansvar, som afsender, at transporten er 
tilladt og at stoffets tilstand, emballage og mærk- 
ning er i overensstemmelse med forskrifterne i 
ADR-konventionen og PostNords regler. Husk også, 
at alle medfølgende dokumenter skal overholde 
gældende ADR-regler. 


Begrænset mængde (LQ) 
Vær særlig opmærksom på, at et kolli med farligt 
indhold i begrænset mængde højst må veje 20 kg, 


og at der kun må være ét stof (UN-nummer) pr kolli. 


Når du sender farligt indhold i begrænset mængde 
tilde øvrige nordiske lande, skal du udfylde doku- 
mentet IMDG farligt gods til søtransport. 


Emballagen skal mærkes med mærket for be- 
grænset mængde farligt indhold. Mærket skal 
måle 10 x 10 cm. 


Hvad er farligt gods 
Farligt gods er stoffer, produkter eller genstande, 
der er klassificeret i henhold til ADR-konventionen 


og derfor kun må transporteres på særlige beting- 
elser. | Danmark er ADR-konventionen indarbejdet 
i Bekendtgørelse om vejtransport af farligt gods. 
Du kan læse hele bekendtgørelsen på politiets 
hjemmeside. 


Hvad kan jeg sende som farligt gods 

Du kan kun sende visse farlige stoffer, produkter 
eller genstande. Du kan se, hvilke det drejer sig om 
ved at søge i funktionen Find UN-numre på vores 
hjemmeside. Du er selvfølgelig også altid velkom- 
men til at kontakte Kundeservice på 70 1112 30. 


Mærkning 
Farligt gods skal være mærket med en eller flere 
faresedler svarende til stoffets farlige egenskaber. 


Alle forsendelser skal mærkes tydeligt og holdbart 
med bogstaverne ”UN” efterfulgt af UN-nummeret, 
som er anført foran stofnavnet i transportdoku- 
mentet. Du kan finde de gældende UN-numre på 
vores hjemmeside i funktionen Find UN-numre. 


0918 


Derudover skal godset påføres adresselabel med 

dertilhørende EDI. I EDlen skal du vælge en af 

følgende to serviceydelser: 

e  Serviceydelse 36: Farligt indhold 

e  Serviceydelse 58: Farligt indhold i begrænset 
mængde 


Emballage 

Farligt gods skal som hovedregel emballeres i en 
speciel UN-godkendt emballage og på en måde, 
så indholdet ikke er til fare for omgivelserne. Der 
stilles forskellige krav til emballage afhængigt af 
indholdets karakter. Spørg eventuelt der, hvor du 
køber emballage. 

Sender du flere pakker i samme yderemballage, skal 
den yderste emballage mærkes med samtlige UN- 
numre, samtlige faresedler og ordet “OVERPACK”. 
De enkelte pakker, som den ydre emballage inde- 
holder, skal være mærket og emballeret, så de vil 
kunne sendes selvstændigt. 


Dokumenter 

Du skal lave et særligt transportdokument, når du 

sender farligt gods eller pakker med farligt indhold 

i begrænset mængde til de øvrige nordiske lande. 

Dokumentet skal som minimum indeholde føl- 

gende: 

e Komplet klassifikation (UN-nummer, navn, 
faresedler, emballagegruppe) 

e Mængde farligt gods pr. UN-nummer, pr. navn 
eller pr. emballagegruppe 

e Antal og beskrivelse af kolli 

e Afsenders navn og adresse 

e Modtagers navn og adresse 

e Beregnet mængde pr. transportkategori 

e  ”Miljøfarlig” såfremt emballagen er mærket 
som miljøfarlig 


Transportdokumentet skal mindst være i A5-format 
og lægges i en plastpose, så UN-nummer, teknisk 

navn, faresedler, emballagegruppe og vægt er syn- 

lige. Plastposen skal kunne åbnes og lukkes igen. 


Transportdokumentet placeres på pakkens største 
flade. 


Levering 

Kan pakken ikke leveres, er du forpligtet til at tage 
pakken retur og dække alle udgifter ved returne- 
ring. 


Hvis PostNord under transporten konstaterer, at 
oplysninger om faren ved stoffet ikke er korrekt, 
har vi uden erstatningsansvar lov til at aflæsse, 
ødelægge eller uskadeliggøre indholdet ifølge 
CMR-loven om international godstransport. 


Brug for at vide mere 

Klik ind på www.postnord.dk/logistik, eller ring på 
70 1112 30, hvis du ønsker mere information om at 
sende farligt gods. 


Kontakt Kundeser- 
vice Erhverv på 
70111230. 


PostNord 
Hedegaardsvej 88 
2300 København S 
Danmark 


www.postnord.dk 


0918 


